CELEX: 32021R1754
Language: et
Date: 2021-10-04 00:00:00
Title: Komisjoni rakendusmäärus (EL) 2021/1754, 4. oktoober 2021, millega muudetakse rakendusmäärust (EL) 2019/1382, millega muudetakse teatavaid määrusi, millega kehtestatakse dumpingu- või subsiidiumivastased meetmed kaitsemeetmete kohaldamisalasse kuuluvate teatavate terasetoodete suhtes

5.10.2021   
               
               
                  ET
               
               
                  Euroopa Liidu Teataja
               
               
                  L 352/1
               
            
         KOMISJONI RAKENDUSMÄÄRUS (EL) 2021/1754,
         4. oktoober 2021,
         millega muudetakse rakendusmäärust (EL) 2019/1382, millega muudetakse teatavaid määrusi, millega kehtestatakse dumpingu- või subsiidiumivastased meetmed kaitsemeetmete kohaldamisalasse kuuluvate teatavate terasetoodete suhtes
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. märtsi 2015. aasta määrust (EL) 2015/477 (1) meetmete kohta, mida liit võib kohaldada seoses dumpingu- või subsiidiumivastaste meetmete ja kaitsemeetmete ühismõjuga,
         ning arvestades järgmist:
         
                     (1)
                  
                  
                     Komisjoni rakendusmäärusega (EL) 2019/159 (2) kehtestas komisjon kolmeks aastaks kaitsemeetmed, mis käsitlevad teatavaid terasetooteid. Kaitsemeetmed kehtestatakse kindlaksmääratud ajavahemikel kohaldatavate tariifikvootidena, mille kohaselt kuulub tasumisele 25 % lisatollimaks, kui import ületab kindlaksmääratud künnise, mis vastab impordi keskmisele tasemele aastatel 2015–2017. Oma rakendusmäärusega (EL) 2021/1029 (3) pikendas komisjon kaitsemeetme kohaldamist kolme aasta võrra, kuni 30. juunini 2024.
                  
               
                     (2)
                  
                  
                     Oma rakendusmäärusega (EL) 2019/1382 (4) kehtestas komisjon mehhanismi, millega välditakse lisatollimaksu kohaldamist nendele terasetoodetele, mille suhtes juba kehtivad dumpinguvastased ja/või tasakaalustavad meetmed.
                  
               
                     (3)
                  
                  
                     Sel eesmärgil on rakendusmääruse (EL) 2019/1382 lisas loetletud kõik dumpingu- ja subsiidiumivastased meetmed nende toodete suhtes, mille suhtes juba kehtivad kaitsemeetmed, ning märgitud dumpingu- ja/või subsiidiumivastane tollimaks, mida kohaldatakse siis, kui hakkab kohalduma lisatollimaks.
                  
               
                     (4)
                  
                  
                     Oma 6. juuli 2021. aasta rakendusmäärusega (EL) 2021/1100 (5) kehtestas komisjon Türgist pärit teatavate rauast, legeerimata terasest või muust legeerterasest kuumvaltsitud lehttoodete suhtes lõpliku dumpinguvastase tollimaksu.
                  
               
                     (5)
                  
                  
                     Kuna nende toodete suhtes kaitsemeedet juba kohaldatakse, tuleks nende suhtes kohaldada mehhanismi, mis takistab meetmete samaaegset kohaldamist. Seepärast tuleks rakendusmääruse (EL) 2019/1382 lisa muuta ja lisada sellesse rakendusmäärus (EL) 2021/1100.
                  
               
                     (6)
                  
                  
                     Selleks et tagada ettevõtjate jaoks läbipaistvus, sätestatakse edaspidi igas määruses, millega kehtestatakse dumpinguvastased või subsiidiumivastased meetmed terasetoodete suhtes, mille suhtes kohaldatakse ka kaitsemeetmeid, erisätted, millega välditakse tariifikvooti ületavalt impordilt nõutava lisatollimaksu kohaldamist terasetoodetele, mille suhtes juba kehtivad dumpinguvastased ja/või tasakaalustavad meetmed.
                  
               
                     (7)
                  
                  
                     Käesoleva määrusega ette nähtud meetmed on kooskõlas kaubanduse kaitsemeetmete komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmäärust (EL) 2019/1382 muudetakse järgmiselt.
            
                        1)
                     
                     
                        LISASSE 1.B „Loetelu määrustest, millega kehtestatakse dumpingu- ja subsiidiumivastased meetmed nende toodete suhtes, mille suhtes kohaldatakse kaitsemeetmeid“ lisatakse järgmine punkt:
                        
                                    „20)
                                 
                                 
                                    Komisjoni 5. juuli 2021. aasta rakendusmäärus (EL) 2021/1100, millega kehtestatakse Türgist pärit teatavate rauast, legeerimata terasest või muust legeerterasest kuumvaltsitud lehttoodete suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (ELT L 238, 6.7.2021, lk 32).“
                                 
                              
                  
                        2)
                     
                     
                        LISASSE 2 „Dumpinguvastaste ja/või tasakaalustavate tollimaksude määrad, mida kohaldatakse tingimusel, et sama toote suhtes kohaldatakse kaitsemeedet“ lisatakse LISA 2.19:
                        „LISA 2.19
                        Komisjoni 5. juuli 2021. aasta rakendusmäärus (EL) 2021/1100, millega kehtestatakse Türgist pärit teatavate rauast, legeerimata terasest või muust legeerterasest kuumvaltsitud lehttoodete suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (ELT L 238, 6.7.2021, lk 32).
                        
                                    
                                       Riik
                                    
                                 
                                 
                                    
                                       Äriühing
                                    
                                 
                                 
                                    
                                       TARICi lisakood
                                    
                                 
                                 
                                    
                                       Algne lõplik dumpinguvastane tollimaks
                                    
                                 
                                 
                                    
                                       Dumpinguvastane tollimaks, kui kohaldatakse kaitsemeedet
                                    
                                 
                              
                                    Türgi
                                 
                                 
                                    Çolakoğlu Metalurji A.Ş.
                                 
                                 
                                    C602
                                 
                                 
                                    7,3  %
                                 
                                 
                                    0,0  %
                                 
                              
                                    Türgi
                                 
                                 
                                    Erdemiri kontsern: — Ereğli Demir ve Çelik Fabrikalari T.A.S. — İskenderun Demir ve Çelik A.Ş.
                                 
                                 
                                    C603
                                 
                                 
                                    5,0  %
                                 
                                 
                                    0,0  %
                                 
                              
                                    Türgi
                                 
                                 
                                    Habaş Sinai ve Tibbi Gazlar İstihsal Endüstrisi A.Ş
                                 
                                 
                                    C604
                                 
                                 
                                    4,7  %
                                 
                                 
                                    0,0  %
                                 
                              
                                    Türgi
                                 
                                 
                                    Ağir Haddecilik A.Ş.
                                 
                                 
                                    C605
                                 
                                 
                                    5,7  %
                                 
                                 
                                    0,0  %
                                 
                              
                                    Türgi
                                 
                                 
                                    Borçelik Çelik Sanayii Ticaret A.Ş.
                                 
                                 
                                    C606
                                 
                                 
                                    5,7  %
                                 
                                 
                                    0,0  %
                                 
                              
                                    Türgi
                                 
                                 
                                    Kõik muud äriühingud
                                 
                                 
                                    C999
                                 
                                 
                                    7,3  %
                                 
                                 
                                    0,0  %“
                                 
                              
                  
         
            Artikkel 2
            Käesolev määrus jõustub järgmisel päeval pärast avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. oktoober 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 83, 27.3.2015, lk 11.
         
            (2)  Komisjoni 31. jaanuari 2019. aasta rakendusmäärus (EL) 2019/159, millega kehtestatakse lõplikud kaitsemeetmed teatavate terasetoodete impordi suhtes (ELT L 31, 1.2.2019, lk 27).
         
            (3)  Komisjoni 24. juuni 2021. aasta rakendusmäärus (EL) 2021/1029, millega muudetakse rakendusmäärust (EL) 2019/159, et pikendada teatavate terasetoodete impordi suhtes kehtestatud kaitsemeetme kehtivust (ELT L 225I, 25.6.2021, lk 1).
         
            (4)  Komisjoni 2. septembri 2019. aasta rakendusmäärus (EL) 2019/1382, millega muudetakse teatavaid määrusi, millega kehtestatakse dumpingu- või subsiidiumivastased meetmed kaitsemeetmete kohaldamisalasse kuuluvate teatavate terasetoodete suhtes (ELT L 227, 3.9.2019, lk 1).
         
            (5)  Komisjoni 5. juuli 2021. aasta rakendusmäärus (EL) 2021/1100, millega kehtestatakse Türgist pärit teatavate rauast, legeerimata terasest või muust legeerterasest kuumvaltsitud lehttoodete suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (ELT L 238, 6.7.2021, lk 32).